# Llegeix aquest fragment de l’obra Cigales i formigues de Santiago Rusiñol i, després, contesta les preguntes següents:

L’Ermità: A on aneu?

L’HErEu: A cercar el remei que ens falta, a demanar-vos socors.

L’Ermità: I aquí veniu a sol·licitar-lo?

L’HErEu: Sí, home sant. Ja ho sabem que amb vostra santa mirada fins retorneu la salut als leprosos i empestats, que traieu els esperits i que amb els cants que canteu fins retorneu la vida. Cureu la nostra misèria!

tots: Cureu-la!

L’Ermità: Jo en curo, de misèries. Jo esperanço als que en pateixen.

L’HErEu: Us supliquem que feu ploure.

tots: Feu ploure!

En Vianda: Fes ploure, si pots.

L’Ermità: Jo alimento l’esperit i mantinc les il·lusions al pobre desconsolat; però de mals del cos no en curo.

L’HErEu: Per Déu, diga’ns què hem de fer!

L’Ermità: Creure.

tots: Ja et creurem!

L’Ermità: No és a mi a qui heu de creure. En comptes de gra, haveu d’estalviar esperances per tenir-ne en les hores de congoixa; haveu d’ésser avars de fe i no d’or, que l’or no calma la set; no teniu de viure en prosa, que la prosa sols serveix pels dies que tenim pluja; però es necessita la poesia pels jorns eixuts de la vida.

PubiLLa: Ja creurem!

*(Fa un gran tro.)*

L’Ermità: Escolteu! Fins pluja us darà la fe; fins miracles si creieu; tal força té l’ideal i tan gran misteri és el creure!

Escolteu-me, germans meus! Abans que ser descreguts, val més ser supersticiosos.

a Quin problema té la gent del poble?

b Per què creus que acudeixen a un ermità?

NOM:

c Quin paper fa en Vianda?

d Què haurien d’estalviar els homes i dones de la plana segons l’ermità?

1. Digues quines característiques de l’oralitat identifiques en el text de l’activitat anterior i posa’n exemples.
2. Escriu un diàleg entre un meteoròleg i un grup de pagesos preocupats per la sequera.
3. Busca en el text de l’activitat 1 un exemple de les modalitats oracionals següents:

a oració declarativa afirmativa:

b oració declarativa negativa:

c oració interrogativa parcial:

d oració interrogativa total:

e oració imperativa:

1. Passa aquestes oracions a discurs indirecte: a L’Ermità: A on aneu?

b L’Ermità: I aquí veniu a sol·licitar-lo?

NOM:

c L’HErEu: Us supliquem que feu ploure.

d tots: Feu ploure!

e L’Ermità: Escolteu!

# Explica quin paper va tenir Santiago Rusiñol en el Modernisme.